Document ID: 32012D0200

KOMISIJOS SPRENDIMAS
2012 m. balandžio 18 d.
kuriuo iš dalies keičiamas Sprendimas 2004/452/EB, nustatantis sąrašą įstaigų, kurių tyrėjai gali naudotis konfidencialiais duomenimis mokslo reikmėms
(pranešta dokumentu Nr. C(2012) 2291)
(Tekstas svarbus EEE)
(2012/200/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. kovo 11 d. Europos Parlamento ir Tarybos reglamentą (EB) Nr. 223/2009 dėl Europos statistikos (1), ypač į jo 23 straipsnį,
kadangi:
(1)
siekiant sudaryti galimybę rengti statistines išvadas mokslo reikmėms, 2002 m. gegužės 17 d. Komisijos reglamentu (EB) Nr. 831/2002, įgyvendinančiu, dėl teisės naudotis konfidencialiais duomenimis mokslo reikmėms, Tarybos reglamentą (EB) Nr. 322/97 dėl Bendrijos statistikos (2), nustatytos sąlygos, pagal kurias gali būti suteikta galimybė gauti Sąjungos valdžios institucijai perduotus konfidencialius duomenis, bei apibrėžtos Sąjungos ir nacionalinių valdžios institucijų bendradarbiavimo taisyklės, kad būtų galima lengviau gauti tokius duomenis;
(2)
Komisijos sprendimu 2004/452/EB (3) nustatytas įstaigų, kurių tyrėjai gali naudotis konfidencialiais duomenimis mokslo reikmėms, sąrašas;
(3)
Johanesburgo universitetas (Pietų Afrikos Respublika); Masačusetso universitetas (Masačusetsas, Jungtinės Amerikos Valstijos); Harvardo koledžo prezidentas ir tarybos nariai (Masačusetsas, Jungtinės Amerikos Valstijos); Europos Komisijos Jungtinio tyrimų centro generalinio direktorato Klimato kaitos, energetikos ir transporto ekonominių aspektų skyrius; Europos Komisijos Jungtinio tyrimų centro generalinio direktorato Informacinės visuomenės skyrius; Europos Komisijos Jungtinio tyrimų centro generalinio direktorato Žemės ūkio ir gyvosios gamtos mokslų ekonomikoje skyrius; Europos Komisijos Jungtinio tyrimų centro generalinio direktorato Tvarios gamybos ir vartojimo skyrius; Europos Komisijos Užimtumo, socialinių reikalų ir įtraukties generalinio direktorato Socialinės analizės skyrius turi būti laikomos įstaigomis, atitinkančiomis nustatytas sąlygas, ir todėl turėtų būti įtrauktos į įstaigų, organizacijų ir institucijų sąrašą, kaip nurodyta Reglamento (EB) Nr. 831/2002 3 straipsnio 1 dalies e punkte;
(4)
šiame sprendime nustatytos priemonės atitinka Europos statistikos sistemos komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2004/452/EB priedas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje 2012 m. balandžio 18 d.

Labels: 12
7
19